ประชุมคณะรัฐมนตรี ติดตามสถานการณ์น้ำท่วมในหลายพื้นที่ ปรับค่าจ้างขั้นต่ำ
การประชุมคณะรัฐมนตรีวันนี้ พลเอก ประวิตร วงษ์สุวรรณ รองนายกรัฐมนตรี รักษาราชการแทนนายกรัฐมนตรี เป็นประธานการประชุม โดยคาดว่าจะติดตามสถานการณ์ฝนตกหนักและน้ำท่วมในหลายพื้นที่ ซึ่งต้องเฝ้าระวังในการบริหารจัดการน้ำ ทั้งนี้มีวาระสำคัญคือกระทรวงการคลัง เสนอมาตรการต่ออายุลดภาษีสรรพสามิตน้ำมันดีเซลที่กำลังจะหมดอายุในวันที่ 20 กันยายนนี้ต่อไปอีก และกระทรวงมหาดไทยเสนอขยายมาตรการช่วยเหลือค่าไฟฟ้ากับกลุ่มเปราะบาง ผู้มีรายได้น้อย วงเงิน 8 พันล้านบาท โดยใช้งบกลางรายการสำรองจ่ายกรณีฉุกเฉิน และจำเป็นในปีงบประมาณ 2565 และ 2566 รวมถึงขอความเห็นชอบการกู้เงินในประเทศ ปีงบประมาณ 2565 สําหรับแผนงาน ขยายเขตและปรับปรุงระบบจําหน่ายไฟฟ้า ปี 2565-2566 ซึ่งเป็นแผนงานระยะยาวใหม่ ของการไฟฟ้านครหลวงขณะที่กระทรวงแรงงาน เสนอการขึ้นค่าแรงขั้นต่ำ หลังคณะกรรมการค่าจ้าง มีมติปรับค่าจ้างขั้นต่ำปี 2565 แบ่งเป็น 9 อัตรา และให้มีผลใช้บังคับ 1 ตุลาคมนี้ส่วนกระทรวงการพัฒนาสังคมและความมั่นคงของมนุษย์ ขออนุมัติการงบกลาง รายการเงินสํารองจ่าย เพื่อกรณีฉุกเฉินหรือจําเป็น ในการจ่ายเงินงบอุดหนุนเฉพาะกิจ โครงการเงินอุดหนุนเพื่อการเลี้ยงดูเด็กแรกเกิด ประจําปีงบประมาณ พ.ศ. 2565กระทรวงทรัพยากรธรรมชาติและสิ่งแวดล้อม เสนอร่างแผนแม่บทพัฒนาาการป่าไม้แห่งชาติ